*Приложение № 5 към чл. 4, ал. 1*

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново – ДВ, бр. 12 от 2016 г., в сила от 12.02.2016 г., изм. и доп. – ДВ, бр. 3 от 2018 г., изм. – ДВ, бр. 31 от 2019 г., в сила от 12.04.2019 г., доп. – ДВ, бр. 67 от 2019 г., в сила от **28.08.2019 г.**)

**ДО**

**ДИРЕКТОРА НА РИОСВ**

**ПЛОВДИВ**

**УВЕДОМЛЕНИЕ**

за инвестиционно предложение

от ............................. **И ИВАНОВ** ...........................................................

..................................................

УВАЖАЕМА ГОСПОЖО ДИРЕКТОР,

Уведомяваме Ви, че Иванов има следното инвестиционно предложение: **„Овчарник за 30 броя овце“ в ПИ с идентификатор 07675.76.68 по КККР на с. Бяла река, община Първомай, област Пловдив**

**Характеристика на инвестиционното предложение:**

**1. Резюме на предложението**

Инвестиционното предложение е ново и предвижда изграждането на „Овчарник за 30 броя овце“. Овчарникът ще се разположи в нова масивна сграда със застроена площ 150м2. В единия му край ще се изгради битово помещение със санитарен възел за нуждите на персонала. В една част от сградата ще се обособи помещение с ясли за овцете и малките агнета, а в другата част ще бъде склад за храна на животните. Част от площадката около сградата ще бъде отредена за двор на открито. Ще бъде изградено водоплътно торище за оборския тор, който след угниване ще се ползва за наторяване на земеделски земи на Възложителя.

В момента имотът е с НТП – нива. За неговото преотреждане за нуждите на новия обект ще бъде изготвен комплексен проект, включващ:

* ПУП-ПРЗ за отреждане на ново УПИ за обекта, с цел промяна статута на земята
* Технически проект за новата сграда

Водоснабдяването на обекта е от селската водопроводна мрежа, а отпадъчните води от санитарните възли ще заустват във водоплътна изгребна яма.

Електроснабдяването е от съществуващата електроразпределителна мрежа на ЕВН-България, КЕЦ „Първомай“.

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**2. Описание на основните процеси, капацитет, обща използвана площ;** необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

По време на строителството, основните процеси включват извършване на строително – монтажни работи по изграждането на сградата и площадката около нея.

По време на експлоатацията, основните процеси включват отглеждане на овце и агнета. Общата използвана площ е цялата площ на имота от 2303 м2, а застроената площ на обора е 150 м2.

Няма необходимост от изграждане на нова техническа инфраструктура. Водоснабдяването ще бъде от селската водопроводна мрежа, а електроснабдяването от съществуващата електроразпределителна мрежа, съгласно писмата на съответните експлоатационни дружества („ВиК“ ЕООД - гр.Първомай и ЕВН-България, КЕЦ-Първомай).

Изкопите са за основите на сградата. Те са с малка дълбочина (1,0 - 1,5 м) и ще се извършват с багер, без използване на взрив.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционното предложение няма връзка с други съществуващи и одобрени с устройствен или друг план дейности в обхвата на въздействието му.

Орган по одобряване на инвестиционното предложение по ЗООС и ЗБР е РИОСВ – гр. Пловдив.

За реализация на ИП съгласно ЗУТ е необходимо:

1.Изготвяне на комплексен проект, включващ: ПУП-ПРЗ за отреждане на ново УПИ за обекта и Технически проект за новата сграда, които следва да бъдат одобрени от Община Първомай.

2.Издаване на разрешение за строеж от Община Първомай.

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Овчарникът се разполага в ПИ с идентификатор 07675.76.68, местност „Реал. граници – 18Ж АЛ“ по КККР на с. Бяла река. Приложен е координатен регистър на граничните точки на имота.

Не се засягат обекти подлежащи на здравна защита, санитарно охранителни зони (СОЗ) на водоизточници за питейни или минерални води, обекти на културно-историческото наследство.

Няма трансгранично въздействие.

Няма необходимост от изграждане на нова или промяна на съществуващата пътна инфраструктура. Площадката граничи със съществуваща улица от селската улична мрежа.

Не се засягат елементи на НЕМ. Площадката на обекта не попада в границите на защитени територии или защитени зони по Натура 2000.

Местоположението на обекта е показано на приложените скици на имота в М 1:1000, М 1:5000 и 1:10000.

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на строителството на новата постройка ще се използват основно горива за строителните машини и традиционни строителни материали. Всички разтвори ще се доставят в готов вид от най-близките бетоновъзли и ще се влагат директно в елементите на сградата.

По време на експлоатацията ще се използват:

* Вода от селската водопроводна мрежа, като захранването ще стане съгласно разрешителното на „ВиК“ ЕООД – гр. Пловдив;
* Електроенергия за битови нужди. Връзката с електроразпределителната мрежа ще се осъществи съгласно изискванията на ЕВН – България, КЕЦ „Първомай.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

Няма такива вещества.

**7. Очаквани общи емисии на вредни вещества във въздуха по замърсители:**

По време на строителството ще се отделят незначително количество емисии от двигателите на строителните машини.

По време на експлоатацията не се формират емисии.

**8. Отпадъци, които се очаква да се генерират, и предвиждания за тяхното третиране:**

По време на строителството ще се формират основно строителни отпадъци. Те ще се събират в контейнер и ще се изхвърлят на място за строителни отпадъци, определено от кмета на община Първомай. Ще се формират и незначителни количества смесени битови отпадъци от строителните работници на обекта. Те ще се събират в контейнер за битови отпадъци и ще се изхвърлят от фирмата по сметосъбиране и сметоизвозване, чрез сключване на договор.

По време на експлоатацията ще се формират основно смесени битови отпадъци от жизнената дейност на персонала. Те ще се събират в контейнер предоставен от Община Първомай и ще се извозват от фирмата по сметосъбиране и сметоизвозване, обслужваща с.Бяла река. Ще се формира и оборски тор от животните, който ще се събира на специално изградено водоплътно торище и след угниване ще се ползва за наторяване на земеделски земи. Възможни са трупове на умрели животни, които ще се предават веднага на екарисаж.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

На обекта ще се формират само битово-фекални отпадъчни води. Поради липсата на канализация те ще заустват във водоплътна изгребна яма, която ще се почиства периодично от лицензирана фирма, чрез сключване на договор.

**10. Опасни химични вещества, които се очаква да бъдат налични на площадката на предприятието/съоръжението:**

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

На площадката на обекта няма да има налични опасни химични вещества.

І. Моля да ни информирате за необходимите действия, които трябва да предприемем, по реда на глава шеста ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация *(не е задължително за попълване)*

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

........................................................................................................................................................

........................................................................................................................................................

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5. Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6. Желая да получавам електронна кореспонденция във връзка с предоставяната услуга на посочения от мен адрес на електронна поща.

7. Желая писмото за определяне на необходимите действия да бъде получено, чрез лицензиран пощенски оператор.

Дата: 05.04.2021 г. Уведомител: .................................

*(подпис)*